Jumalan rauhaa ja iloa Herrassa!
Tervetuloa seuraamaan Tie on valmis -ohjelmaa!
Luen Psalmista 114 tästä alusta.
Tässä todetaan: "Kun Israel lähti Egyptistä, -
Jaakobin suku vieraskielisestä kansasta, -
silloin Juuda tuli hänen pyhäkökseen, -
Israel hänen valtakunnaksensa.
Sen näki meri ja pakeni, Jordan kääntyi takaisin.
Vuoret hyppivät niinkuin oinaat, -
kukkulat niinkuin lammasten karitsat.
Mikä sinun on, meri, kun pakenet, -
mikä sinun, Jordan, kun käännyt takaisin?
Te vuoret, miksi hypitte kuin oinaat, -
te kukkulat kuin lammasten karitsat?
Vapise, maa, Herran kasvojen edessä, -
Jaakobin Jumalan kasvojen edessä, -
joka muuttaa kallion vesilammikoksi, -
kovan kiven vesilähteeksi."
Olen viettänyt tämän Psalmin edessä aina silloin tällöin ihania hetkiä.
Ensimmäinen lause vie heti asiat oikeille raiteille: -
"Kun Israel lähti Egyptistä, -
Jaakobin suku vieraskielisestä kansasta..."
Mistä tämä puhuu?
Tämä näin uuden liiton kielellä puhuu ihanasti -
Jeesuksesta, joka irrottaa orjuuden ikeestä.
Kun ihminen tulee uskoon, -
silloin sielunvihollisen kahleet kirpoavat -
tuon henkilön elämästä.
Meillä on kovasti esimerkkejä siitä, -
minkälaiset ne orjuuden kahleet ensinnäkin ovat -
sellaisen ihmisen elämässä, joka ei ole uskossa.
Ne voivat olla nykyään esimerkiksi huumeita, alkoholismia.
Sitten kaikkea väkivaltaisuutta.
Kaikkia näitä hirvittäviä asioita.
Siinä ihminen on orja.
Paholainen juoksuttaa ja teettää noita pahoja tekoja.
Ne sanovat välillä, -
että olen itkenyt viinapullon kanssa kulkiessani.
Olen toivonut, että pääsisin irti.
Huumekierteessä oleva sanoo: -
"Ei! Tämä menee niin pitkälle! -
Voinko koskaan tästä selviytyä?"
Siinä on paholainen onnistunut pistämään rajusti, -
siis rajusti orjuuden alle nämä ihmiset.
Nyt kun me julistamme evankeliumia, -
me julistamme orjuudesta vapaaksi pääsyä -
Jeesuksen nimessä ja veressä. Halleluja!
Me julistamme sitä totuutta, josta Raamattu puhuu, -
että Herra Jeesus ilmestyi -
tehdäkseen tyhjäksi paholaisen teot.
Hän väkevällä voimallaan ja armollaan -
pystyy tämmöistä tekemään. Jos sinä elämässäsi -
olet nyt orjuuden ikeen alla -
ja paholainen teettää mitä teettää, -
niin haluan nyt julistaa, että ei se ole Jumalan tahto, -
että olet paholaisen orjuuden ikeen alla.
Ei! Ei siitä voi Jumalaa syyttää.
Ne ovat paholaisen hommia!
Paholainen haluaa tehdä ihmisen elämän niin vaikeaksi, -
niin vaikeaksi kuin mahdollista.
Mutta onneksi Jeesus on ilmestynyt -
ja määrättyä tarkoitusta varten, -
mm. vapauttaakseen meidät -
synnin orjuuden ikeen alta. Halleluja!
Se on, kuule, valtavaa, -
kun tapaa ystäviä, jotka ovat päässeet irti.
Meilläkin on TV7:n ohjelmissa monia esimerkkejä aina tuoda, -
miten Jumala kohtasi ihmisen -
ja miten Jumala vapautti!
Miten Jumala kerta kaikkiaan mursi ne kahleet, -
jotka tuntuivat iäti olevan irtipääsemättömiä.
Mutta Jeesus onkin ihmeellinen. Halleluja!
Hän on kiinnostunut sinusta.
Hän ei halua yhdenkään joutuvan helvetin tuleen!
Eikä Hän halua, että yksikään joutuu maan päällä -
kärsimään noista orjuuksista.
Jeesus on tullut tekemään orjat vapaiksi. Kunnia Jumalalle!
Sitten tapahtuu suuria muutoksia.
Täällä sanottiin, että silloin Juuda tuli Hänen pyhäkökseen.
Pyhäkökseen. Mitä se sanoo Uuden testamentin kielellä?
Ihmisestä tulee Pyhän Hengen temppeli.
Sieltä on pantu pahat henget pellolle ja synnit pois.
Kyllä se on mahtavaa.
Näkee sitten näitä, jotka ovat päässeet hirvittävistä taakoista.
On ollut monenlaisia rikoksia, henkirikoksia, murhia ym.
Sitten kun Jeesus on saanut julistuttaa evankeliumin -
oikein totisesti väkevästi, ja henkilö on vapautunut -
näistä vihollisen orjuuksista, -
niin ajattele, Jumala Kristuksessa tulee asumaan -
tällaisen ihmisen sydämeen. Hän ei ole enää orja!
Hän on vapaa Jeesuksessa ja Herra siunaa häntä.
Hän antaa rauhansa ja leponsa sinne sydämeen.
Se on aivan valtavaa, mitä Herra tekee.
Hän antaa rakkauden sydämeen.
Viha, katkeruus, herjaus, kaikki nämä tällaiset -
pikkuhiljaa lähtevät pois -
Jeesuksen armon ja rakkauden tieltä.
Herra tekee nämä niin voimalla.
Ja sitten täällä jatkuu tämä.
Sitten täällä sanotaan: "Sen näki meri ja pakeni, -
Jordan kääntyi takaisin.
Vuoret hyppivät niinkuin oinaat" jne.
Tämä kuvaa sitten sitä, -
miten Jeesus murtaa esteet voimallaan.
Oikein ihanalla voimalla ja rakkaudellaan.
Siellä sanotaan vielä, että vaikeuksien vuoret ja kukkulat hyppivät.
Ne eivät näet kestä Herran väkevää kunniaa.
Ne väistyvät hyppimällä. Miksi? Koska on pakko.
Jeesuksen omat joutuvat aina välillä koetuksiin. Todella.
Raamattu puhuu mm. apostoli Paavalista ja Silaasta.
He joutuivat vankilaan.
Siellä vankilassa he eivät silti kiroilleet tms.
He olivat vapaita Herrassa.
He rupesivat laulamaan ylistystä Herralle.
Aina siinä välillä sanotaan, että Herra tuli katsomaan, -
että täällähän kovat hommat on menossa.
Hän käänsi sen niin, että tuli maanjäristys. Halleluja!
Ja kahleet kirposivat.
Ja kuule, siellä vangit kuuntelivat heitä -
ja varmasti niitä tuli paljon uskoon.
Jumalan kirkkaus vei eteenpäin.
Jos sinun elämässäsi on vaikeuksia, -
kun olet tullut uskoon ja halunnut Herraa palvella, -
saat olla varma siitä, että Herran kunnia käy sinun edelläsi.
Sinä tulet saamaan ihania, väkeviä voittoja.
Herra ilmestyy ja järjestää asioita.
Herra on sellainen. Hän ei jätä omiaan yksin -
oman onnensa nojaan. Herra tulee sinne mukaan.
Herra tulee sinne mukaan ja kuule, siellä esteet alkavat väistyä.
Joo. Kuule, niin kuin Jeesus sanoo, että jos ei epäile sydämessään -
ja käskee vuorta väistymään, niin se väistyy.
Kun minä olin nuori uskovainen, yksi vanha sisko sanoi: -
"Kuule, ne ovat ne vaikeuden vuoret ja Jeesuksen nimessä ne väistyvät."
Joo. Kyllä. Joskus ihan vasta uskoon tullut voi joutua -
kokemaan yllättäviä vastustuksia, -
kuten eräs 16-vuotias poika.
Hän oli ollut kokouksessa, tullut kotiinsa -
ja sanonut tulleensa uskoon, -
niin isä, joka ei ollut uskossa, löi nyrkkiä pöytään: -
"Meidän huushollissa ei uskovaiset asu!"
Poika soitti seurakunnan pastorille, -
joka muuten sattui olemaan minun isäni, ja sanoi: -
"Mitä minä teen? Mitä minä teen?"
Isäni sanoi: "Et sinä Jeesusta voi hylätä. -
Jeesus avaa." Ajattele, pojalle löytyi majapaikka!
Ja usko vahvistui! Joo.
Sitten vuosia eteenpäin Jumala otti käsittelyyn kovasydämisen isän.
Ja hänkin sai etsiä Herraa sen jälkeen! Kunnia Jumalalle!
Tällaista tämä on, kun lähdetään Jeesuksen nimessä eteenpäin.
Halleluja! Herra on ihmeellinen! Ja Hän vie voittoon.
Kuule, maailman mahtavatkin vapisevat Herran edessä.
Jumala on ihmeellinen.
Nyt me rukoilemme tässä ja saat antaa nyt sydämesi Jeesukselle.
Oikein avata sen. Herra, kiitos, Sinä Voittajakuningas, -
joka rakastat näitä rakkaita kuulijoita, -
jotka seuraavat tätä ohjelmaa.
Kiitos! Halleluja! He nyt avaavat sydämensä Sinulle, Jeesus!
Kiitos, että haluat kohdata heitä, -
parantaa, vapauttaa, antaa heidän sydämeensä uuden virren, -
kiitoslaulun Jumalalle. Sen näkevät monet ja pelkäävät -
ja turvaavat Herraan. Kiitos, Herra, halleluja, -
että saamme elää ja kokea jotain tällaista väkevää.
Jeesuksen nimessä julistan sinulle synninpäästön nyt!
Ole siunattu! Herra on ottanut sinut nyt vastaan. Ihan tosissaan.
Sinä olet taivaan kansalainen tästä hetkestä lähtien. Halleluja!
Halleluja! Herra olkoon kanssasi.
Mene hyvään seurakuntaan kuuntelemaan Jumalan Sanaa.
Toivotan sinulle väkeviä, siunattuja hetkiä tästä eteenpäin.
Jeesus on sinun kanssasi! Hei!
Ajattele, jossain paistaa -
aina kevätaurinko.
Kyyneleet on sieltä poissa, -
kuolema ja tuomio.
Siinä maassa asuu Jeesus -
Isän luona taivaassa.
Tänäänkin Hän rukoilee -
ja muistaa meitä jokaista.
Kaikki on niin toisenlaista -
siellä kuin on päällä maan.
Kaikilla on hyvä olla, -
Raamatussa sanotaan.
Kaikki, jotka Jeesukselle -
elämänsä antavat, -
saavat aina nähdä siellä -
Herran kasvot ihanat.
Ajattele, jossain paistaa -
aina kevätaurinko.
Kyyneleet on sieltä poissa, -
kuolema ja tuomio.
Siinä maassa asuu Jeesus -
Isän luona taivaassa.
Tänäänkin Hän rukoilee -
ja muistaa meitä jokaista.
Tekstitys: Tuula-Riitta Virrankare